श्रीगंगानगर| सूर्यप्रभाजन कल्याण न्यास की ओर से सूर्यकांत शर्मा की
श्रीगंगानगर| सूर्यप्रभाजन कल्याण न्यास की ओर से सूर्यकांत शर्मा की पुण्यतिथि पर रविवार को स्वामी दयानंद मार्ग स्थित आर्य समाज मंदिर परिसर में दो दिवसीय आयुर्वेद चिकित्सा शिविर का समापन हुआ। शिविर आयुर्वेद विभाग के सहयोग से लगाया गया था। इसमें डॉ. हरिंदर दावड़ा, डा. मनोज गौतम, डॉ. दीक्षा कपूरिया एवं डॉ. रजनी वर्मा डॉ. दीनदयाल बत्तरा डॉ. खुशवंत जोशी ने रोगियों की जांच कर चिकित्सा परामर्श दिया। शिविर संयोजक चैतन्य शर्मा ने बताया कि शिविर में 450 रोगी लाभान्वित हुए। इस दौरान रोगियों को निशुल्क दवाएं भी उपलब्ध कराई गई। कार्यक्रम में जिला आयुर्वेद अधिकारी विमल कुमार शर्मा, आर्य समाज के संरक्षक शुद्ध बोध शर्मा, जैन कन्या कॉलेज के कुंदनलाल बोरड़, संयुक्त व्यापार मंडल के तरसेम गुप्ता, एलएन शर्मा डॉ. शिव कटारिया सहित अनेक लोग उपस्थित थे।
आयुर्वेद चिकित्सा शिविर में 450 रोगी लाभान्वित
hin_Deva hin_Deva hin_Deva